Na temelju članka 30. stavka 3. Zakona o komunalnom gospodarstvu («Narodne novine» broj 36/95, 70/97, 128/99, 57/00, 129/00, 59/01, 26/03. - pročišćeni tekst, 82/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14. i 36/15), članka 33. stavka 13. Zakona o održivom gospodarenju otpadom („Narodne novine“ 94/13. i 73/17) i članka 30. Statuta Općine Sveti Ivan Žabno («Službeni glasnik Koprivničko- križevačke županije» broj 10/13), Općinsko vijeće Općine Sveti Ivan Žabno na 4. sjednici održanoj 27. studenoga 2017. donijelo je

**PROGRAM**

**gradnje objekata i uređaja komunalne infrastrukture**

**na području Općine Sveti Ivan Žabno u 2018. godini**

I.

Programom gradnje objekata i uređaja komunalne infrastrukture na području Općine Sveti Ivan Žabno u 2018. godini (u daljnjem tekstu: Program) utvrđuje se gradnja objekata i uređaja komunalne infrastrukture i građevina za gospodarenje komunalnim otpadom na području Općine Sveti Ivan Žabno u 2018. godini (u daljnjem tekstu: Općina).

Program sadrži:

- opis poslova s procjenom troškova za gradnju pojedinih objekata i uređaja, te za nabavu

opreme,

 - iskaz financijskih sredstava potrebnih za ostvarivanje Programa s naznakom izvora financiranja djelatnosti.

II.

Gradnja objekata i uređaja komunalne infrastrukture, te nabava opreme i predviđeni

troškovi utvrđuju se za objekte i uređaje komunalne infrastrukture za slijedeće komunalne djelatnosti:

 1. nerazvrstane ceste,

 2. javnu rasvjetu,

 3. građevine za gospodarenje komunalnim otpadom.

III.

 Programiranje poslova gradnje objekata i uređaja komunalne infrastrukture, te nabava opreme i predviđeni troškovi utvrđuju se zajednički za pripremu zemljišta za izgradnju komunalnih objekata i uređaja, (rješavanje imovinsko-pravnih poslova, ishođenja građevinskih dozvola, nadzor, projektna dokumentacija), izgradnju, te investicijsko održavanje kapitalnih objekata prema djelatnosti za pojedine objekte.

1. Nerazvrstane ceste

1.1. Rekonstrukcija i izgradnja cesta na području Općine:

* 1. 1. Markovac Križevački, Ulica Burići 80.000,00 kuna,

1.1.2. Markovac Križevački- Hrsovo 197.000,00 kuna,

1.1.3. Hrsovo- Kenđelovec 290.000,00 kuna,

1.1.4. Trema – Gornje Selo- Osuđevo 667.000,00 kuna,

1.1.5. Cepidlak (Stjepanovići) 211.000,00 kuna,

 Ukupno: 1.445.000,00 kuna.

2. Javna rasvjeta

2.1. Rekonstrukcija javne rasvjete na području:

2.1.1. D28(Škrinjari- Novi Glog- Kuštani- Markovac, Žabno, Križevačka) 180.000,00 kuna,

2.1.2. Zamjena starih lampi (dude) sa Euro-strit-lampama i led žaruljama na području

 Općine 170.000,00 kuna,

 Ukupno: 350.000,00 kuna.

3. Građevine za gospodarenje komunalnim otpadom

3.1. Radovi na izvođenju sanacije odlagališta komunalnog

 otpada „Trema-Gmanje“ 1.000,000,00 kuna.

 Sveukupno: 2.795.000,00 kuna.

IV.

 Za financiranje ostvarivanja ovog Programa prema procijenjenim troškovima utvrđuju se financijska sredstva prema izvorima u sljedećim svotama:

1. Prihod od komunalnog doprinosa 60.000,00 kuna,

2. Prihod od šumskog doprinosa 120.000,00 kuna,

3. Prihod od zakupa i prodaje poljoprivrednog zemljišta 371.664,00 kuna,

4. Kapitalna pomoć iz Proračuna Koprivničko-križevačke

 županije za 2018. godinu 630.000,00 kuna,

5. Kapitalne pomoći iz Državnog proračuna RH temeljem prijenosa EU sredstava 1000.000,00 kuna,

6. Tekuće pomoći Fonda za zaštitu okoliša i energetsku učinkovitost 215.000,00 kuna,

7. Proračun Općine Sveti Ivan Žabno za 2018. godinu 398.336,00 kuna,

 Sveukupno: 2.795.000,00 kuna.

V.

 Ovaj Program objavit će se u «Službenom glasniku Koprivničko- križevačke županije», a stupa na snagu 1. siječnja 2018. godine.

OPĆINSKO VIJEĆE

OPĆINE SVETI IVAN ŽABNO

KLASA: 363-02/17-03/03

URBROJ: 2137/19-02/1-17-1

Sveti Ivan Žabno, 27. studenoga 2017.

 PREDSJEDNIK:

 Krešimir Habijanec